ΓΡΑΠΤΗ ΕΡΩΤΗΣΗ E-1858/02

υποβολή: Bart Staes (Verts/ALE) προς την Επιτροπή

(28 Ιουνίου 2002)

Θέμα: Οι εκπομπές αερίων θερμοκηπίου — εναλλακτικά καύσιμα και μορφές ενέργειας

Προκειμένου να μειωθούν όσο το δυνατόν περισσότερο οι εκπομπές αερίων θερμοκηπίου, επιδιώκεται η εξεύρεση εναλλακτικών λύσεων έναντι των ορυκτών καυσίμων. Μία από τις σχετικές προτάσεις συνίσταται στην καύση αποβλήτων σε τσιμεντένιους κλιβάνους. Η καύση αυτή μπορεί μεν να μειώνει τις εκπομπές CO2, αλλά συνεπάγεται όμως και την έκλυση άλλων επιζήμιων ουσιών.

Σύμφωνα με σχετική αρθρογραφία του τύπου, οι τιμές που προβάλλει η Ευρωπαϊκή Υπηρεσία Περιβάλλοντος σχετικά με τις εκπομπές αερίων θερμοκηπίου οδήγησαν την επίτροπο Loyola de Palacio στο να προτείνει εκ νέου μια ευρύτερη και εντατικότερη χρήση της πυρηνικής ενέργειας χάριν τήρησης των προτύπων του Κιότο.

Μπορεί να αναφέρει η Επιτροπή εάν γνωρίζει σχετικά με την ενδεχόμενη έκλυση επιζήμιων ουσιών, πλην του CO2, στην περίπτωση προσφυγής σε εναλλακτικές λύσεις έναντι των ορυκτών καυσίμων· Ποια μέτρα προτίθεται να λάβει η Επιτροπή ώστε η καταπολέμηση ενός κακού να μην προκαλέσει κάποιο άλλο·

Μπορεί να αναφέρει η Επιτροπή εάν η επίτροπος Loyola de Palacio συνηγόρησε όντωςπέρ της ευρύτερης και εντατικότερης χρήσης της πυρηνικής ενέργειας· Πρόκειται για προσωπική άποψη της επιτρόπου ή τηνποστηρίζει το σύνολο της Επιτροπής·

Στη δεύτερη αυτή περίπτωση, σε ποια επιχειρήματα στηρίζει η Επιτροπή την επιλογή της πυρηνικής ενέργειας — με τη συνυφασμένη δυσχέρεια επεξεργασίας των αποβλήτων της — έναντι εναλλακτικών λύσεων όπως είναι η ηλιακή και η αιολική ενέργεια·

Εάν πρόκειται για προσωπική θέση του επιτρόπου, ποια επιχειρήματα πρόβαλε η Επιτροπή προκειμένου να την πείσει ότι πρέπει να αλλάξει γνώμη·

Απάντηση της κας de Palacio εξ ονόματος της Επιτροπής

(21 Αυγούστου 2002)

Στην τελική έκθεση για την Πράσινη Βίβλο Ευρωπαϊκή στρατηγική ασφάλειας ενεργειακού εφοδιασμού, την οποία εξέδωσε η Επιτροπή στις 26 Ιουνίου 2002(1), τονίζεται ότι η πυρηνική ενέργεια παραμένει ένα αναπόφευκτο θέμα συζήτησης παρόλο που οι απόψεις σχετικά με τη χρήση της εξακολουθούν να διίστανται στην Ευρωπαϊκή Ένωση. Επισημαίνεται επίσης η συμβολή αυτής της πηγής ενέργειας στην αποφυγή των εκπομπών αερίων θερμοκηπίου — συμβολή πουπολογίζεται σήμερα σε μείωση των εκπομπών CO2 κατά περισσότερο από 300 εκατ. τόννους.

Στην εν λόγω τελική έκθεση για την Πράσινη Βίβλο σημειώνεται ότι κανείς δεν αμφισβητεί αυτήν την καθόλου αμελητέα συμβολή,πό την προϋπόθεση, βέβαια, ότι εγγράφεται στο πλαίσιο ενός ευρέος φάσματος άλλων μέτρων που αποσκοπούν στη μείωση των εκπομπών. Με το ευρωπαϊκό πρόγραμμα για την αλλαγή του κλίματος, επί παραδείγματι, η Επιτροπή ανήγγειλε ένα σύνολο μέτρων που έχουν τη δυνατότητα να μειώσουν τις εκπομπές κατά 122 έως 178 εκατομμύρια τόννους ισοδυνάμου CO2, και συνεχίζει να διερευνά δυνατότητες μείωσης των εκπομπών. Στην τελική έκθεση επισημαίνεται επίσης ότι, προκειμένου να επιτευχθούν οι στόχοι του Κυότο, θα πρέπει να ληφθείπόψη ότι η ολική εγκατάλειψη της πυρηνικής ενέργειας θα σήμαινε ότι το 35 % της παραγωγής ηλεκτρικής ενέργειας θα έπρεπε να προέρχεται από ανανεώσιμες και παραδοσιακές πηγές, ότι θα απαιτούνταν σημαντικές προσπάθειες για την ενεργειακή απόδοση και ότι η ενεργειακή ζήτηση προβλέπεται να αυξηθεί.

Η Επιτροπήπογράμμισε ότι το φάσμα επιλογών των κρατών μελών, με την επιφύλαξη της άσκησης των κυριαρχικών δικαιωμάτων τους ως προς τη λήψη των σχετικών αποφάσεων, πρέπει να παραμείνει όσο το δυνατόν ευρύτερο και ότι η πυρηνική ενέργεια παραμένει δυνατή επιλογή για τα κράτη μέλη που θα το επιθυμούσαν.

(1) COM(2002)321 τελικό.